text: To nye angrebsspillere til VB
  28 juni 2014 kl. 11.20
  To spillere fra sjællandske klubber kan snart sætte deres underskrift på en kontrakt med VB.
  Vejle Boldklub får snart to nye offensivspillere på holdet. Klubben har nemlig lavet to-årige aftaler med Anders Kaagh fra HB Køge og Jonas Hebo Rasmussen fra Hvidovre IF.
  27-årige Anders Kaagh er angriber, mens 22-årige Jonas Hebo Rasmussen kan spille alle offensive-positioner på midtbanen.
  Sportschef i Vejle Boldklub Mads Bro Hansen glæder sig over tilgangen af de to spillere.
  - Med Anders Kaagh får vi en fysisk stærk angriber, der enten kan danne makkerpar med Andreas Albers Nielsen eller supplere ham. Jonas Hebo Rasmussen har været en profil for Hvidovre IF, og han er en dygtig teknisk fodboldspiller, der passer til den måde, som vi gerne vil spille fodbold på i Vejle Boldklub. Vi glæder os til at blive en del af og følge hans udvikling som fuldtidsspiller, siger Mads Bro Hansen.
  Kontrakterne med de to nye spillere underskrives på mandag, når de har været igennem et lægetjek.
  På mandag bliver spillerne Daniel Norouzi og Morten Haastrup Jensen også kontraktforlænget.
  Vejle Boldklub er enige med Anders Kaagh og Jonas Hebo Rasmussen. Lægetjek og kontraktunderskrivelse mandag http://t.co/2skEQ9TRP9 #VejleB
  
  